
i po milosrđu Božjem i po milosti sv. Apostolske Stolice biskup 
banjalučki. 


Velečasnoj braći svećenicima i svim vjernicima banja- 


Središte povijesti ljudske je Gospodin Isus. Sva vremena 
S“ prije Isusova dolaska bila su pripravna na Njegov doček. A 
2 V"osva vremena poslije dolaska Isusova odnose se na Njega kao 
Otkupitelja roda ljudskoga, Isus je početnik vjere, On joj je 
emelj i svrha. Isus je Kralj svih vijekova! ugaoni kamen svih 
vremena. Isus Krist jučer, Isus Krist danas, Isus Krist u vi- 
eke vijekova.? 
lsus je otkupio sav rod ljudski i stekao mu neprosušivo 
vrelo milosti i blagoslova, Njegovo Ime valja da svi narodi štuiu 
slave i zazivaju, a Njegov Križ da se svuda diže i priznaje! U 
Njegovo Kraljevstvo treba da svi narodi stupe, da se tako ono 
dugotrajno proklestvo na zemlji preokrene u blagoslov i mir. 
Mi smo pretprošle godine na poziv sv. Oca Pija XI. pro- 
. slavili uspomenu 1900 godina djela Otkupljenja, I tom su pri- 
olikom svuda kršćani katolici, a tako i vi, pregragi vjernici u 
«našoj. biskupiji, pružili sjajne dokaze one svoje djedovske vjere i 
“upravo dirljive ljubavi i djetinjske zahvalnosti prama našem 
Božanskom Spasitelju, Gospodinu Isusu, 
E. A da ostanete vazda čvrsti i stalni u sv. vjeri, da Gospo- 
| dinu revno služite, da usred ovog nevaljalog i pokvarenog svi- 
dveta utvrđeni i ukorijenjeni u Njegovoj ljubavi sveto živite ter 
“tako ljednom dođete u vječno blaženstvo, to ćete sve postići 
Zako budete štovali i zazivali presveto Ime Isusovo, A valja da 

ga Štujemo, jer svijetu nije dano drugo ime, u kojem bi še 
mogli spasiti, osim presv. Imena Isusova. I ka*o je štovanje 
presv, Imena Isusova veliki znak spasenja i preodabranja za 
nebo, tako je preziranje i nepoštivanje Imena Isusova očiti 
znak vječnog osuđenja. 


Ime presveto Isus jest sama osoba Sina Božjega, sa svim 
vlastitostima, koje Mu pripadaju kao Bogu i Čovjeku. To pres- 
Veto Ime jest dakle Isus sav, Spasitelj i Otkupitelj roda ljud- 
skoga; ono je odraz Njegova Božanstva i Čovjačanstva, Njegove 
moći, časti i dostojanstva. To presv. Ime Isus izriče nam i za- 
datak Njegov, a taj je da rod ljudski oslobodi od grijeha. To 
presveto Ime pokazuje, što Isus jest, čemu se imamo od Njega 
nadati i zašto Mu imamo vazda biti zahvalni. 

Da se bolje vidi kako je uzvišeno presv, Ime Isusovo, sv. 
Pavao u svojoj poslanici Filipljanima istače najprije, da je Gos- 
podin Isus, Sin Božji, budući u obliku Božjem, pravi Bog, sebe 
tako ponizio, primivši obličje ne samo čovjeka, nego obličje 
sluge, roba, koji je sav drugima na uslugu, i u tom obličju 
roba Gospodin se u vrijeme svoje gorke muke tako duboko 
spustio, da je služeći rodu ljudskome prigrlio iz prekomjerne 
ljubavi najokrutniju i najsramotniju smrt na križu. Tome naj 
dubljem poniženju moralo je odgovarati i najveće uzvišenje i 
najveća slava i čast. 


Smrću svojom na križu, na kojem se Ocu svome nebes- 
kom Gospodin prikazao za nas, zaslužio je nama život vječni 
a sebi najveći stupanj uzvišenja i slavlja svoje naravi čovječje. 
A Ime, koje je po odluci Oca nebeskog imalo da izrazuje čast 
i dostojanstvo naravi čovječje Njegova Jedinorođenog Sina, 
vječno sjedinjene s božanskom naravi u Njegovoj božanskoj 
osobi, jest presv. Ime Isus, ta jezgra naše sv vjere, to prizna- 
vanje i ispovijedanje pred svijetom ne samo vjere. nego i naše 
nade, naše zahvalnosti naše žarke ljubavi prema Njemu, Isusu, 
te poticalo, da Ga uvijek nosimo u srcu i u ustima, da_ Ga 
štujemo, zazivamo, hvalimo i slavimo. 


I nitko, ni jedan stvor ni na nebu ni na zemlji, nije 
mogao to Ime Isus nadjenuti Sinu Božjem, kad "je čovjekom 
postao, nego Mu Ga je dao sam Otac Njegov nebeski. Jer on 
jedini poznaje Sina svoga i svrhu, za koju Ga je poslao. On 
jedini, koji mu je dao najuzvišeniji zadatak, mogao Mu je dati 

i najuzvišenije Ime, I u to Ime Isus, »koje je nad svako drugo 
ime, treba da se pokloni svako koljeno onih, koji su na h&- 
bu i na zemlji i pod _zemljom“!) A klanjaju Mu se anđeli 
na nebu s najvećim strahopočitanjem, slave i hvale presv. 
Idie Njegovo. Klanjaju mu se ne samo kao Bogu, nego i Nje- 
govoj čovječanskoj naravi, koja je sjedinjena s Njegovomi Bg- 
žariskom osobom. Isus je i kao Čovjek kralj i glava svih štvo- 
renja, svih bića — dakle i andela. On je početnik i izvor ži- 
vota i milosti i anđelima i ljudima. Zato veli sv. Bernardo, da 
je Isus spasitelj i anđela kao i ljudi, samo na drugi načiti, 
»Jedna te ista milost, - lijepo istače sv  Fulgencije, - koja od 
Isuza dolazi i djeluje i u anđelima i u čovjeku; U ovome, da 
se pridigne, a u snđelu, ea ne padne; u anđelu, da se ne oz- 
lijedi, a u čovjeku da se izliječi; od ovoga je bolest odstranila 
a onoga čuva, da ne oboli; anđelu je hrana, a čovjeku lijek,“ 
(Resp. ad Trasimundum, libr. 2, cap. 3) Klanjaju Mu se blaže- 
ni na nebu s najvećim ushitom Oni jisno vide, da svoje spa- 
senje, svoju vječnu blaženost samo Njemu, svome dragom Isusu 
duguju. Klanjaju se Imenu Isusovu svi ljudi na_ zemlji, i dobri 
i zli. Prvi dragovoljno i s ljubavi Mu služe i slave Ga: a oni i 
Proti svojoj volji, jer su ipak podvrženi Njegovoj vlasti, Nje- 
govu gospodstvu i Njegovoj slavi, Klanjaju Mu se napokon i 
oni svi pod zemljow: i duše u čistilištu i prokleti u paklu; zli 
dusi i duše osuđeuih. Presveto Ime Isus slavi pobjedu nad gri- 
jehem, smrću i paklom. 

I tako svaki ,jezik, kako govori Apostol, valja da prizna 
i ispovijeda, da je Gospodin naš Isus Krist u slavi Boga 
Oca“?) I tako to presv. Ime Isus, što je nadjenuto malenom 
Djetetu, u jaslicama među dvjema životinjama; to presv. 
Ime Isus, što ga je Njemu istome, dok je visio na križu među 
dva razbojnika i pravdi Božjoj zadovoljavao i potpuno Spasi- 
telj svijeta postajao, kao natpis nepravedna ruka napisala - to, 
presv. Ime Isus zasja nad uzvišenom glavom Onoga, koji je 
u svlavi Božjoj, da mu se pokloni sve, što je nanebu, na zem- 
lji i pod zemljom. 

Stoga nije sve jedno, priznaje li tko Isusa Sina Božjega, ili 
ne priznaje; vjerujeli tko u Ime Isusovo, ili ne vjeruje. Jer ,tko' 
vjeruje u Njega, ne sudi mu se, a tko ne vjeruje, već je osu- 
đen, jer ne vjeruje u Ime Jedinorođenoga Sina Božjega“,3) 


) Filip. 2, 9-10. *) Ib, 2. 11. 2) Iv. 8. 18. 

Isusa nikad i ni u koje vrijeme i ni na koji način ne po- 
znati, najveća je nesreća; ali ipak tu nema tvrdokornosti i ne- 
zahvalna srca. Nu kad si jednom Isusa upoznao, odbacit Ga 
i zaboraviti, to je zločin tako grozan i nerazuman, te se čini, 
da ga čovjek jedva može učiniti. Isus je početak i izvor sva 
kom dobru, pa kao što se rod ljudski nije mogao drukčije spa- 
siti nego po Isusu, tako se ne može ni održati bez moći 
Isusove. ' 

_ > Po vječnoj odluci Božjoj spasenje je i pojedincima i svim 
kolikim postavljeno u Isusu. ,Jer nije drugo Ime pod nebom 
dano ljudima, u kojem bi se mogli spasiti.“!) I koji god Isusa 
ostave, slijepo ze bacaju u propast, a istodobno, koliko je do 
njih, čine, da društvo ljudsko, bacano velikom olujom, padne 
opet u onaj jaz zala i nevolja, iz kojeg ga je u svojoj beskraj 
noj ljubavi izbavio Otkvpitelj ' i 

A koji god se baciše na stranputice, odvlači ih to tuma- 
ranje sve dalje od žuđenog cilja. Tako isto, kad se čistoj pra- 
vo svjetlo istine odbeci, mora da onda tmine zastru pamet, a 
žalosna i pogubna mišljenja duboko pokvare i izopače srce: A 
zer se onda mogu nadati zdravlju, koji ostavljaju počelo i vru- 
tak živola? A put, istina i i život jedino je Isus. ,Ja sam put, 


istina i život““) tako, da ako se Isusa zapostavi, utamanjuju 


se ona tri osnovna počela, potrebita svakome za spasenje. 

Naše određenje, naš zadnji cilj jest Bog sam. Mi smo 
stvoreni za Boga _O tome je suvišno raspravljati, što stvar sama 
neprestano dokazuje i što svaki čovjek u sebi, pa i u najve- 
ćem izobilju prolaznih dobara duboko osjeća, da nema ništa 
osim Boga, u čem bi se moglo ljudsko srce potpuno smiriti. I 
ovaj vremeniti život nije drugo, nego li slika putovanja. Ali 
put nam je Isus. Jer iz ovoga mučnog i pogibeljnog života mi 
ne možemo doči k Bogu, nego po poćetniku i vođi - Isusu. 
»Nitko ne može doći k Ocu, nego po meni.“3) A kakoje [sus 
put? On je put, jer po Njemu samo možemo preći iz grijeha 
u stsrje milosti i pravde. On je put, jer nas on izmiruje s Bo 
gom, Ocem svojim nebeskim On je put, jer jedino po Njemu 
dolazimo iz ovoga svijeta u nebo. Isus je put, jer nas svojom 
milosti i svojim naukom prosvjetljuje, pokazuje, potiče, kako 
nam valja hoditi na ovome svijetu, kako nam valja živjeti, da 
dođemo do vječnog blaženstva. 


1) Djel. Ap. 4, 12. ?) Iv. 14, 6. 2) Iv, 14,6, 

Pošto nam je Isus pribavio spasenje, ostavi nam On sam 
kako je i trebalo, svoj zakon, da čuva i štiti rod ljudski, da 
naime ljudi obrativši se od opaka života, pod Njegovom upra- 
vom idu sigurrim putem k Bogu svome. ,ldite i naučavajte 
sve naroda... učeći ih, da sve drže, što sam vam zapov- 
jedio.“!') ,Zapovjeti moje obdržavajte““) Iz toga vidimo, da 
je u kršćanskoj vjeri glavno, i upravo nužno, dižati za- 
povjedi Isusove, ter se Njemu kao Kralju i najvišem  Gos- 
podaru pokoravati i svoju Mu volju posve pod'ožiti. A. velika 
je to stvar za oholo srce ljudsko i hoće se često puta žestoke 
borbe i postojanosti. Zato Apostol veli: ,Nitko neće dobiti 
vijenca slave, ako se pravo ne bori.“3) Jer i ako smo 
otkupljeni i milošću Otkupitelja obnovljena naša narav, ipak 
su ostale rane, što nam ih je grijeh zadao. A to su one 
bolesti naše, to jest ona naša zla nagnuća ili naše strasti, 
koje su izvor svim našim grijesima. Od ovih nas ne htjede 
Gospodin osloboditi. Te zle požude povlače čovjeka ovamo i 
onamo i vabila ovog opakog svijeta lako povuku srce, da po- 
đe za onim, što mu godi, a ne što mu Isus zapovjeda. S toga 
se treba boriti proti tome i svim se silama opirati strastima u 
pokornosti Gospodinu Isusu. Jer ako se one ne pokore razumu 
zagospodovat će i čitava će čovjeka otrgnuti od Isusa Krista i 
učinuti ga svcjim robom. Ljudi pokvarena srca, opaki glede 
vjere, ne mogu, a da ne robuju; jer robuju trostrukoj pohoti: 


“ili nasladi, ili častosljeplja ili taštini. U toj pak borbi valja da 


svaki bude pripravan i odlučan, da radi Isusa uzima na se i 
rado snosi sve teškoće i nezgode, A dvista nije lako odbiti 
ono, što godi i privlači; tvrdo je i oporno poradi volje i za: 
povijedi Krista Gospodina prezrijeti ono, što se smatra kao 
tjelesno dobro i sreća. 

Ali pravi čovjek kršćanin treba da bude jak i ustrpliiv u 
podnašanju, ako hoće to malo života da krčanski i sveto proživi. 
A kad imamo svedjer pred očima čije smo glave i čijega tijela 
članci, lako ćemo sve protivštine prevladati. Onaj, koji nam 
zapovijeda, da zatajimo sami sebe, da budemo ponizni, pos- 
lušni, da rado podnosimo uvrede, nepravde kušnje, protivštine, 
te da budemo sveti, sam je čitava svoga žvota trpio i u naj+ 
voćim mukama dragovoljno i rado na. križu umro. Hoćemo li, 


da Njemu budemo slični, da budemo Njegovi učenici, moramo 
se odreći samih sebe, te rado i veselo nositi svoj križ; križ 


1) Mat. 28, 19-20. *) Iv. 14, 15. #) 2. Tim. 2, 5, 

muka, boli, poruga, poniženja i svakog drugog vremenitog zla 
i iči za Gospodinom Isusom, Samo tako ćemo doći do vječnog 
blaženstva ; drugog puta nema 

A svoj nauk i svoj zakon Isus je predao svojoj Crkvi, da 
ga Čuva, navješta ljudima i po njemu da ih ravna i vodi u nebo. 
Sveta Crkva pravo je čudo moći, mudrosti, dobrote i milosrd/a 
našega Božanskoga Spasitelja. Po njoj h'jede da ovjekovječi 
zadatak, što Mu je Otac Njegov nebeski dao, Isus je njoj predao 
i sva sredstva milosti, svu baštinu svetog križa. S toga smo 
dužni, da sv. Crkvu ljubimo i slušamo To nam je On sam 
zapovjedio: ,Tko vas sluša, Mene sluša; tko vas prezire, 
Mene prezire“!) Zato samo u Crkvi imamo tražiti zakori 
Kristov. I ako je put čovjeku Isus, put mu je i Crkva. 
Isus po sebi i po naravi svojoj, a Crkva po službi, koja joj je 
povjerena, i po _viasti, što joj je dana. Poradi toga koji god 
hoće da se spase bez Crkve, na krivom su putu i uzalud se muče. 

Kao što se bez puta ne ide, tako se ri bez istine ne poz- 
naje_Prva i bitna i vječna istina jest sam Isus Krist, budući 
On Riječ Božja, istobitna i vječna s Ocem: jedno Oni Otac. 

Danas se čuje, kako mnogi ljudi, ne samo takozvani ško- 
lovani, već i prosti, napadaju našu sv. Crkvu: da je ona zastar- 
jela, da je neprijateljica slobode i napretka ljudskog duha, jer 
da se njezina nauka, one vječne istine, koje ona čuva i navi- 


ješta“ ne mogu u sklad dovesti, s današnjom znanošću, da čov- 


jeka ponizaje tražeći, da istine, koje ne shvaća, vjeruje, - i 
slično. Ima bezbroj predmeta, po kojima se, kao po veoma 
plodnom polju, može oštri ljudski duh kretati istražujućii pro- 
učavajući prirodne istine i zakone To ne samo de je dopušte 
no, nego to i sama njegova narav traži. Ali velika je preuzet- 
nost, da upravo drskost i opačina, ustati proti ugledu Gospo- 
dina Isusa, jedinog i istinitog Učitelja čovječanstva, Nauka, o 
kojoj svima ovisi vječno spasenje, sva je gotovo o Bogu i o 
božanskim stvarima, A te nauke nije izumio čovjek, nije ju ot- 
krila ljudska mudrost, već ju je sam Sin Božji crpio i primio, 
a nama objavio, od samoga Oca svoga. ,Riječi što si mi 
dao dao sam njima.“") Zato ona mora da puno toga sa- 
držaje, ne što se protivi razumu, jer to ne može nikako da bu- 
de, već što je tako duboko, te ne možemo isto tako doseći, 
kao što ne možemo ni shvatiti, kakav j i 
ima toliko stvari skrovitih i od same nast akata pr 


') Luk, 10, 16. #) Iv. 17,8 


ho 


He može ni jedna ljudska pamet da protumači, a o njima opet 
nitko pametan ne može da podvoji, onda će biti zloraba slo- 
bode, ne podnositi ono, što je daleko iznad sve naravi, jer 
se ne može da shvati, što je u sebi. Ima se dakle podvrći um 
ljudski ponizno i bezuvjetno u pokornost Isusu Kristu sve dot- 
le, dok kao zarobljen ne bude Njegovu Božanstvu i vlasti: 
Zarobljujući svaki razum u pokornost Kristu.“!) 

Takovu potpunu pokornest zahtijeva Bog i Spasitelj naš 
Isus, jer On jedini ima vrhovnu vlast nad razumom i voljom 
našom. A kad se mi pokorimo i služimo svojim razumom Isusu, 
to nipošto ne činimo ropski, već posve u skladu i s razumom 
i sa svojim .prirodjenim dostojanstvom, jer se ne podvrgavamo 
kakovom čovjeku, nego Bogu Stvoritelju i početniku svega, 
kojemu smo po naravnom zakonu podvrgnuti: niti pristajemo 
uz mišljenje kojega čovjeka učitelja, nego uz vječnu i nepro- 
mjenljivu Istinu, Tako postizava čovjek i naravno dobro razuma 
i ujedno slobodu. Istina naime koja izlazi iz božanskoga nauka 
Isusova, rasvjetljuje i razbistruje svaku stvar, kakova je ona u 
sebi i koliko vrijedi. A kad čovjek to upozna te se pokori 
svrhunaravnoj istini, onda će podvrgnuti ne sebe stvarima, već 
stvari sebi, niti razum pohoti, već pohotu razumu, i otresavši 
se najgorega ropstva grijeha i zabluda, dospjet će u najedlič- 
niju slobodu. ,Upoznat ćete istinu, a istina će vas osloboditi.“2) 

Jasno je dakle, da oni ljudi, koji svoj um neće da pod- 
vrgnu vlasti Isusa Krista, ustaju drskoi tvrdokorno proti Bogu 
A kad izmaknu vlasti Božjoj, neče zato biti slobodni, kako oni 
misle. nego past će u koju ljudsku vlast. Jer kako to biva, 
izabrat će kakovog učitelja, koga će slušati, kojemu će se po- 
koravati, koga će slijediti. Uz to razum svoj, isključen od za- 
jedništva božanskih stvari, stežu u uži krug znanja, pa će tako 
postati manje sposobni, da dopru i do onoga, što se razumom 
spoznaje. Ima u naravi viže toga, što da se shvati i protumači, 
puno doista doprinosi svjetlo božanskog nauka A često puta 
Bog, da kazni ljudsku oholost, pripušta, da oni ne vide istine 
da u čemu griješe, u tom budu i kažnjeni. Iz oba ta uzroka 
zato često možemo vidjeti, kako premnogi, neobičnim umom 
obdareni i duboke učenosti, ipak u samom istraživanju naravi 
dolaze do takovih bezumlja, da nebi nitko gore zabludio., 

S toga nema sumnje, da. se u kršćanskom životu razum 


i) 2, Kor, 10, 8?) Iv. 8,32, 

ljudski ima pokoravati božanskom ugledu. Sv. Pavao Apostol 
božansku vjeru zove: žrtvom i Službom.') Moramo Bogu 
s najvećom pripravnošću u istinama vjere žrtvovati i pod- 
vrći svoj razum i svoju volju. Ne smijemo htjeti, da bude- 
mo mudriji od Boga. Teško s toga griješe oni katolici, koji 
zabacvju istine sv. vjere, jer nadilaze njihovo shvaćanje. Vjera 
traši žrtvu razuma i volje. Čovjek neka duboko ponikne i neka 
se do praha snizi, kad mu govori Onaj, koji je vječna Mudrost, 
vječna i nepromjenljiva Istina. > : 
Vlastito je samo Bogu, da je život. Sva ostala bića dio- 
nici su života, ali nisu život, Od sve pak vječnosti i po svojoj 
naravi Isus Krist je život, kao šio je i istina, jer je Bog od 
Boga. Od Njega, kao od najzadnjeg i najuzvišenijeg počela 
proistekao je i proistjecat će uvijek u svijet sav život. Štogod 
je, po Njemu je; štogod živi po _ Njemu živi; jer sve je po 
Riječi postalo i bez Nje nije ništa postalo, što je postalo ?) Tako 
je u životu naravi. No puno bolji život i puno izvrsniji istakli 
smo već gori, što je potekao po blagodati Kristovoj, jest život 
milosti, kojemu je preblaženi kraj, život slave, na koji ima da 
se upravljaju i da se odnose se naše misli i sva naša djela. 
I u tom je sva sila nauka i zapovjedi kršćanskih, da ,umrvši 
grijehu živimo pravednosti.“3) tj. kreposti i svetosti, u čem 
stoji čudoredni život duša sa sigurnom nadom u vječno bla- 
ženstvo. Ali pravda se u istinu i zapravo i spasonosno ni- 
čim drugim ne hrani osim kršćanskom vjerom. ,Pravednik od 
vjere žive““) ,Bez vjere nije moguće Bogu se dopasti.“5) 
Isus dakle, koji vjeru sije, rasplođuje i uzdržaje; On je, koji ču- 
va i podržaje u nama ćudoredni život, a to osobito pomoču Cr- 
kve. Jer je njoj u milostivoj i providnoj odluci podijelio, da up- 
ravlja sredstvima, štobi taj život, o kojem govorimo rađala, 
porođen čuvala, utrnjen obnavljala. Sila dakle, koja stvara i uz- 
držaje spasonosne krijeposti, gub se, ako se ćudoređe rastavi 
od božanske vjere. I oni, koji hoće, da jedino razum bude u- 
čitelj čudorednom životu, lišavaju čovjeka najvećeg dobroč nst- 
va, te otrgnuvši gaod vrhunaravnog života bacaju ga u najveću 
nesreću njegovu u čisto naravni život. Ne kažemo, da nebi čov- 
jek mogao znati zakone naravne i mnoge ih vršiti po zdravom 
razumu već da bi tko sve upoznao, te cijeli život nepovredivo 
držao čuvao, što je nemoguće bez milosti Otkupiteljeve, ipak bi se 


4) Filip. 2, 17 9) Iv. 1.3. 5) 1. Pet, 2, 24, 4) GAL, 13, 16 +5) Hebr. 11, 6. 

.čnom spasenju, ,Ako tko u meni re 
ostane, izbacit će se napolje kao loza i osušit će se i skupit 
će je i u oganj baciti i gorjet će.“!) Napokon što je ćudored- 
nost bez vjere, uči nas povjest čovječanstva svih vremena kao 
i današnjeg. Što je, te pokraj tolikog nastojanja, da se 
učvrsti i podigne opće blagostanje, ipak države sve više i više 
trpe i gotovo boluju s teških, gorućih pitanja? Posljedice da- 
našnjeg bezboštva i pokvarenosti jesu; neobuzdana pohlepa za 
čašću, novcem, bogatstvom, te sjetilnim uživanjem; a iz toga 
zavist, mržnja, i trvenja među slojevima građanskog društva, 
izgredi, nemiri i pobune; među narodima pak borbe, takmenja 
i neprijateljstva. Vani nema mira, kod kuće sigurnosti; građan- 
ski život rastrovan opačinama. I kao što je jedini i glavni uz- 
rok svih zala, što danas čovječanstvo tište, i nesreća, koje mu 
prijete, to, što su narodi ostavili Isusa Krista, šte su se odale- 
čili od Njega; tako im je jedino i samo u Isusu Spas. Isus je 
vot. Nije stoga svejedno, da li tko priznaje Isusa 
da li vjeruje u Ime Isusovo, ili ne vjeruje. Jer 
ne reče sv. Ivan evanđelista: sudit će se; 
jer ne vjeruje u Ime jedinorođenog Sina 


bez vjere uzalud nadao vj 


put, istina i ži 
ili ne priznale; 
»tko ne vjeruje — 
nego: već je suđen, 


Božjega.“ 
Bog hoće, da se svi ljudi spase, da se svi griješnici na 


pokoru obrate. Ali bez milosti se Božje nitko ne može spasiti; 
bez milosti ne mogu nevjernici doći do spoznanja istine, ne 
mogu se ni griješnici obratiti na pravu pokoru, niti pravednici 
ustrajati u dobru do konca života. Te miiosti Bog nam ne da 
bez molitve Isus pak hoće, da molimo u Ime Njegovo, neka 
se zna, da nam je On zaslužio sve milosti. Bog nam, istina, 
daje prve milost i bez molitve, kao: poziv k vjeri, ili kad po- 


.ziva griješnika na obraćenje, ili milost molitve. Ali drugih mi- 


losti, osobito milost ustrajnosti, no običnom redu stvari, ne 
daje nam nego po molitvi. Odatle i zaključuju sv. naučitelji, da 
je molitva svima, koji su došli k razumu, potrebita za spasenje. 
I to je članak naše sv. vjere, da se odrasli bez molitye ne mo- 


.gu spasiti, jer bez molitve ne mogu dobiti milosti, što su nam 


za spasenje potrebite. 
A te milosti valja moliti u Ime Isusovo, teka se zna, da 


nam se sve milosti daju po zaslugama Isusovim. Zato i grrješnici 
treba da se s pouzdanjem utiču k Isusu, jer se postignuće mi- 


1) Iv. 15, 6. 

losti ne oslanja na našim zaslugama, nego na milosrđu Božjem 
i zaslugama Isusovim, Zato naš Spasitelj i potiče svoje učenike 
neka sve mole Oca nebeskoga u Ime Njegovo: ,Zaista, zaista 
vam kažem ako što uzištete u Oca u Ime moje, dat će vam. 
Do sada ne iskaste ništa u Ime moje. Ištite i primit čete, da 
radost vaša bude potpuna.“!) 

Ime Isus znači: Spasitelj; Odatle slijedi, da Gospodin 0o- 
bećaje, da će svatko sve dobiti od Oca Njegova, što god od 
Njega u Ime Njegovo zamoli. A u Ime Isusovo molin o, kad je 
ono, što molimo, za naše spasenje. Dvije su vrsti dobara ili 
milosti, što od Boga prosimo: vremenita ili tjelesna dobra, i 
duhovna. Obećanje Isusovo, da ćemo sve dobiti, što molimo 
u Ime Njegovo od Oca Njegova, nije dano za vremenite milos- 
ti, kad npr. molimo za zdravlje ili koje drugo sličao dobro o- 
voga života. Bog je pun ljubavi i milosrđa prama nama, kao 
otac prema djeci svojoj. I kad nam usteže onu vremenilu mi- 
lost, ono _vremenito ,dobro, koje želimo, znak je, da nam to 
dobro ne bi bilo za spasenje duše. Liječnik najbolje zna, 
što je korisno bolesniku i ne daje mu ono, što on želi. 
Zato treba, kad molimo od Boga koje vremenito dob- 
ro, uvijek moliti pod uvjetom: ako nam je ono dobro na spa- 
senje duše naše, Jer_mi često ne znamo, kako veli Apostol, 
što da molimo *) A valja znati da nas Bog uvijek uslišava, kad 
molimo, kako treba, dao nam ono vremenito dobro, što ištemo 
ili ne dao; mi sno uvijek uslišani. Jer kad nam neće da dadne 
ono dobro ovog vremenitog života, što od Njega molimo, On 
pokazuje očito, da nas je uslišao, jer On pvedvida, da bi ono 
dobro, kad bi nam dao, bilo na veliku našu štetu duševnu, a 
mi smo Ga molili, da nam to dobro dade, ako je ono samo 
samo na spasenje duše, I to će reći ono milostivo uslišanje, 
jer kako veli duboko sv, Augustin: Bog uslišava milostivo i ne 
uslišava_srdit; i opet Bog ne uslišava milostivo, a uslišava 
srditl 

A duhovne milosti, kao oproštenje grijeha, milost ustraj- 
nosti u dobru do smrti, ljubav prama Bogu i bližnjemu i dru- 
ge razne krijeposti kao poniznosti, čistoće, blagosti, us- 
trpljivosti it. d. - valja moliti bezuvjetno s pouzdanjem, 
da će nam ih Bog dati, jer nam je obećao dati, kadgod Ga 
za njih zamolimo u Ime Isusovo. 


1) Iv, 16. 23, 24%) Rimij. 8, 

A kad Gospodin Isus posla svoje učenike, da navještaju 
Njegovo, evanđelje narodima, ne dade im nikakove vanjske 
sile, ni svjetske moći, ni bogatstva i siaja vanjskoga, niti svjet- 
ske mudrosti, ni sile i moći govorničke, nego im dade samo 
jedno, a to je nepredobivo oružje svoga svetog Imena. ,U 
moje Ime - reče im - izgonit će đavle, novim će jezicima 
govoriti Uzimat će zmije, i ako što smrtno popiju, neće im 
nauditi, Na bolesnika će ruke stavljati, i izliječit će se.“! 
I Apostoli uroznaše odmah neodoljivu snagu presvetog Imena 
Isusova, kojim su mogli sve učiniti, sve prvladati. To preslatko 
Ime Isus bio im je mač, štit, moć i jakost. Strašno je pak-bilo 
čudoredno stanje, u kojem su se nalazili poganski narodi. ] 
apostole same obrzimala je neizreciva bol gledajući ih, u ko- 
likim su bili tminama duševnim i u koli gnjusnim  opačinama. 
I na glas presvetoga Imena Isusova nestalo je noći i tame bez- 
Vjerstva, rušilo se poganstvo to kraljevstvo sotone, - a svjetlo 
kršćanske vjere, koja sve usrećuje, zasjalo je po svim krajevi 
ma zemlje poput prekrasne zore Pađali su okovi grijeha i rop- 
stva; narodi se obraćali a apostoli svuda su osnivali kčšćan- 
ske općine i vjernike utvrđivali u vjeri Propetoga. A taj tako 
brži preokret bila je pobjeda slavnog Imena Isusova U to presv, 
Ime “apostoli su tvorili najveća čudesa: bolesnike ozdravljali, 
đavle izsonili, mrtve uskrisivali, To presv. Ime napunjalo ih 
je najvećom utjehom u bolima i progonstvima; pa ne samo da 
su rado podnosili muke, već su smatrali za najveću milost, da 
su bili pronađeni dostojni, da za preslatko Ime Isusa, svoga 
božanskog Učitelja trpe.2) Zato oni i vjetnicima svom toplinom 
dubokog osvjedočenja i očinskom ljubavi živo na srce stavljaju 
neka štuju i ljube presv. Ime Isusovo A kad su htjeli, da _po- 
kažu na kršćanina. koji je sramotio svoje ime, nazivali su ga 
neprijateljem Imena Isusova. t 

Nije onda čudo, što sv. Mati Crkva i sama štuje to presv, 
Ime Isus i tako veliku važnost u to polaže, da ga i njezina 
djeca što većma slave i hvale, Sve, što god ona počinje, poči- 
nje u Ime Isusovo. U to Ime ona prima nove čianove u svoje 
krilo. U to Ime ona ih vodi umiruće preko praga ovoga života 
u vječnost. U Ime Isusovo ona obavlja sve svoje blagoslove, 
podjeljuje milosti, upravlja i završuje svoje molitve, Tim pres- 
svetim Imenom, kao najslavnijim natpisom, ona resii kiti svoie 

čtkve, svoje žrtvenike, svoja groblja i svoje odjeće, da nam ta- 
ko bez prestanka u pamet doziva Onoga, čije presv Ime treba 
da duboko u srce usadimo, U to presv. Ime ona nas je kod 
krščenja na crkvenim vratima primila; u to Ime zapovjedila je 
đavlu pod čijom smo vlašću po istočnom grijehu bili, koji je po 
tom grijehu u nama stanovao, da izađe iz nasida ustupi mje- 
sto Duhu Svetom. U to Ime bili smo nebrojeno puta u sakra- 
mentu pokore od grijeha oslobođeni, U to presv. Ime navješta 
nam se evanđelje - riječ Božija. U to presv. Ime pretvara se 
kruh i vino na oltaru u Tijelo i Krv Gospodnju. U to Ime po- 
djeljuje nam se zadnja Pomast. U to Ime br'agosivaju se pred 
oltarom vaše ženidbe, da to preslatko Ime u svojem teškom 
zvanju vazda u pomoć zazivate, te da vam Gospodin Isus usli- 
ša vaše molbe, kao što je na svadbi u Kani Galilejskoj uslišao 
molbu svoje Majke, kad Ga je za pomoć zamolila. 

Naša sv. Crkva ustanovila je posebnu svetkovinu na čast 
presv. Imena Isusova i sastavila prekrasne litanije na slavu 
Njegovu i velike oproste podijelila onima, koji taj dan pristupe 
E sv. sakramentima. A sve to učinila je ona s toga, da zsasvje- 
doči duboko svoje klanjanje i strahopočitanje prama tome pre- 
slavnom Imenu, i da vjernike, svoju duhovnu djecu, te prognane 
sinove Evine, koje biju u toj suznoj dolini tolike nevolje i boli 
potakne, neka svim žarom srca svoga štuju to presv, Ime, i u 
Njega neka stave sve svoje pouzdanje. Hoće ona poimenice, da 
tim pobudi siromašne griješnike, koje uz druge nevolje bije i 
to vajveće zlo, što o svome spasenju zdvajaju, da po tome 
proslatkom Imenu Isusovu postignu milosti oproštenje grijeha, 
kad u nijednom drugom nema spasa. 

Pa ako je Gospodin Isus onima, koji su. Ga u Ime _Nje- 
govo pobožno zazivali, podjeljivao i izvanredne darove, te ve- 
lika čudesa, i tjelesna i duhovna činio, koliko se više možemo 
nadati, da će i nama dati obične i nužne darove i milosti, ako 
$ pouzdanjem zazivamo presv. Ime Njegovo. S toga nas sveci 
i opominju, neka bismo u svim svojim potrebama i kušnjama 
to presveto i svemožno Ime zazivali. Tako nas sv. Anto Pado- 
vanski opominje: ,Kuša li te đavao, izgovori Ime Isus. Reci mu: 
U Ime Isusovo, koji je moru zapovjedao, odlazi od menel I on 
će odmah od tebe otići. Jer istina je ono, što kaže sv. Grgur 
Naziazenski: ,Pakleni dusi strepe, kad se Ime Isusovo zazove.“ 
A sv, Lovrinac Justinianski veli: ,Kad te bogohulne i očajne 
misli salete, kad te sirah i dvoumlje napane, izgovori pobožnim 

srcem Ime Isusovo i oćutit ćeš utjehu i veliku slast“ Veliki 
štovatelj presv Imena Isusova sv. Bernardin kaže: ,Ovo Ime Isus 
jest kratko i lako se izgovori, ali je puno neizrecivih tajna; sa- 
drži naime u sebi sve, što je Bog od vijeka odred'o za spas 
čovječanstva “ Slično govori i crkveni pisac Origen: ,Ovo Ime 
Isus sadržaje u sebi ne jedno dobro, nego svako dobro. Do- 
bar je život + Isus je život Dobro je uskrsnuće - Isus je us- 
krsnuće, Dobro je svjetlo - Isus je svjetlo svijeta.“ A sv. Pavao 
apostol, kome je Bog dopustio, da je megao dublje, nego itko 
drugi od smrtnika vidjeti sjaj božanskog veličanstva Imena Isu- 
sova, more božanskih savršenosti, koje su u tom presv. Imenu 
sakrivene, sav ushićen od goruće ljubavi prama Isusu, nije htio 
da išta drugo znade na ovom bijednom svijetu, do liza Isusa, 
i to Isusa Propetoga. I to presv. Ime bilo mu je uvijek u “pa 
meti, u srcu, u ustima iu njegovim poslanicama. Zato živo 
opominje kršćane, da ljube Isusa veleći: »Sve što god činite 
rječju i djelom, sve činite u Ime Gospodina našega lsusa hva- 
leći Boga i Oca po Njemu “!) Prema tome nam sv, Ivan Zlatou:ti 
daje ovu opomenu: ,lli jeo, ili pio, ili putovao sve čini u Ime 
Isusovo; to jest zazivaj Ga! Sve čini u Ime Gospodnje i sve će 


ti uspjeti. Ako vjerujući zazivaš Ime Isusovo, odagnat ćeš bo- 


lesti i otjerat ćeš đavla. Ako pak ne odagnaš bolesti, ne biva 
to od slaboće toga Imena, nego zato, što je to tako korisnije 
Tim Imenom obratio se je svijet, nestalo je okrutništva, sotoni 
je satrvena moć, a nebo se otvorilo.“ 

Kad bi poslušali kršćani katolici ove spasonosne opome- 
ne i savjete svetaca i sv. crkven'h naučitelja, ter štovali i po- 
božno zazivali presv. Ime Isusovo, ne bi doista bilo toliko bez- 
božnostl i pokvarenosti, A jedna od najvećih ljaga, koje naš 
hrvatski Narod sramote i ponizuju pred drugim kršćanskim i 
prosvijećenim narodima, jest psovka i kletva. Psovka, kao uop- 
će sve sramotne i ružne riječi znak su prosta čovjeka, čovjeka 
bez odgoja srca. Osim toga psovka je najstrašniji grijeh, kojim 
se pogrđuje Bog i Njegovi sveti. A na veliku žalost dan:s je 
to zlo zavladalo kao nikad prije. Čovjeka strah obuzima, kad 
čuje, kako danas i muško i žensko, i staro i mlado, pa i mala 
djeca, psuju i proklinju. Ne zaboravite, što Bog u drugoj za- 
povjedi kaže. ,Ne uzmi uzalud Ime, Gospodina Boga svoga, 
jer neće ostati nekažnjen, tko za ništetnu stvar uzima Ime Nje- 


1) Kološ. 9, 17. 

govo.“!) Dodao je Bog ovoj zapovjedi prijetnju kazne, da se 
ljudi zastraše i odvrate od psovke i kletve, Sv. Pismo puno je 
primjera, kako je Bog strahovito kažnjavao one, koji su se dr- 
znuli Njegovo sv. Ime obeščastiti. Zato su svi dobri katolici 
dužni nastojati, da svoga bližnjega cdvrate od psovke i kletve; 
da ga opomenu i pouče, ako je to moguće; a u prvom redu 
da mu dadu dobar izgled, da se naime sami čuvaju toga zla. 
Najmoćnije pak i najuspješnije sredstvo, da se psovka odstrani, 
jest štovanje presvetoga Imena Isusova. 

I zato vi, kršćanski roditelji treba da svim marom poradite, 
da se u vašim kućama što većma štuje presveto Ime Isusovo. 
A osobito vama, krćanske majke, najtoplije preporučujemo, da 
pri svakom poslu pobožno zazivate to preslat!o Ime. Zazivajte 
Ga nad kolijevkom svega čeda i nastojte da prve riječi vašem 
djeletu budu presveta Imena Isus i Marija; pa često, svaki put, 
upravljajte poglede svoje dječice na Isusa na križu, zazivajući 
Njegovo presv. Ime Tako ćete u ranoj dobi djeci svojoj usaditi 
u srce streh Božji, pobožnost i ljubav k presv. Imenu Isusovu. 
A predobri Spasitelj blagoslovit će i vas i vašu dječicu i oba- 
suti svojim svetim milostima. Djeca će vam odrasti u strahu 
Božjem i ostati pobožna. Ne dajte, da se u vašim kućama, 
osobito pred djecom, ikad čuje psovka i kletva, ili bilo kakva 
druga ružna riječ. A i vi sami valja da se čuvate tih bogumrskih 
grijeha. O kad bi vi, kršćanske majke, nastojale, da se u vašim 
kućama štuje presv, Ime Isusovo; kad biste vi same svakom 
zgodom : pri poslu, u žalosti, u tuzi, u protivštinama, u bolima 
kao i u veselim časovima s pouzdanjem i s počitanjem zazi- 
vale to presv. Ime, u vaše bi se kuće povratio sveti mir, onaj 
mir Božji, koji svijet ne može dati, a s mirom sve drugo dobro; 
u vašim kućama vladala bi ljubav, koja usko medju sobom 
veže svu porodicu; vladalo bi zadovoljstvo uza sve vaše siro- 
maštvo ; djeca bi vam bila pobožna, poslušna dobra i krjeposna! 
Vaše bi kuće bile prave crkvice, u kojima je na pročelju križ, 
a na križu blista preslavno Ime Isusevo. Kad je Pilat dao pri- 
biti na križ Isusov natpis: Isus Nazarenin, kralj židovski), koji 
je bio na sramolu i porugu Židovima, kao poganin nije znao, 
kolika su otajstva u tome natpisu sakrivena ; nije znao, da je 
tu vrutak svih dobara, utjehe i slasti duševne za kršćane svih 
vjekova, Njegovom je rukom ravnala nevidljiva ruka Božja. Zar 

tnože biti išta kršćanskoj duši dragocjenije, milije i sloja od 
Isusova Križa, na kojem je urezano Njegovo presv. Ime? Kako 
je potrebito svakom krćaninu u ovom mučnom i gorkom životu, 
a tebi osobito, kršćansta majko, da često i često digneš svoj 
pogled k Isusu na križu! Vaša je zadaća preteška, jer na vasa 
u prvom redu stoji kuća i odgoj dječice, te uzdanice i sv. Crkve 
i našega Hrvetskog Naroda. Kako često bol pritište vaše oo: 
guši vaš plač! Kako su teške vaše brige! Koliko puia morate 
jzaći na vrata sa suzama u očima, a vratit se s prisiljerim smi- 
ješkom, da sakrijete svoju bol! Gdje ćete naći pomoći u tim 
teškim časovima? Gdje, nego li kod Isusal I dosta je, da samo 
srcem pobožno zazovete Njegovo presv. Ime, dosta je jedan 
uzdah, oćutit ćete odmah slatku utjehu i pomoć Svemožno je 
Ime Njegovo! Kako bi drugačije izgledala naša sela i naši gra 
dovi, kad bi se u našim kućama pobožno štovalo ime Isusovo! 
Kako bi bio drugačiji odgoj naše djece i mladeži, kad bi se 
nad njima zazivalo to presv. Ime; kad bi im se u to presv. 
Ime davale spasonosne pouke, opomene 1 savjeti! Tako: bi se 
obnovio i preporodio kršćanski život u selima i gradovima, a 
tim bi nestalo i današnje strašne psovke i kletve. . 

Ovom prilikom moram da vam preporučim i živo na srce 
stavim, kršćanski roditelji, kao i svima, kojima je o 
skrb djece i mladeži, da poradite, da naša djeca, naša mladež 
stupe u koje nabožno društvo, kao npr Vojsku presv. Srca 
Isusova proti psovci, ili društvo Križara, ili Vojsku sv. Ante. 

U tim društvima mladež će se očuvati od pogubna utje 
caja pokvarenih i bezbožnih ljudi Tu se članovi međusobno po- 
tiču na marljivo vršenje svojili kršćanskih dužnosti i često a 
manje svetih Sakramenata. A i vama svima preporučuiem, a 
stupite u Treći Red sv. Franje, ili društvo Katoličkih ba 
ili Marijinu Kongregaciju, ili društvo Presvetog en a, 
Svete su te ustanove i veoma korisne. One vam ništa drugo ne 
nalažu, nego li ono, što nam propisuju zapovjedi <. s 
kvene, one vas samo potiču, da savjesno i točno vršite e za 
povjed, i time vas vode do kršćanske savršenosti, .. 
posvećenja, kako ćete Isusu što sličniji pos'ati. A to i jest svr 

itog života. ' 
E Sai unadage, šta će to reći Ime Isus, kad znademo, 
da je Ono puno najdubljih otajstava, kad znademo, = . : 
to Ime svi primaju u krilo sv, Crkve, kako nam se a 
sve milosti podjeljuju, kako se n to Ime sve zapreke, što n 

Stoje na putu spasenja, prevladaju, kako se u to Ime šve štra- 
sti, sve požude svladavaju ; kad znademo, koli gorljivo to pres- 
lavno Ime naša sv. Crkva štuje i to štovanje svojoj djeci naj- 
življe preporučuje, — kad to sve znademo, nije onda doista 
čudo, da već u prvo doba kršćanstva nastade onaj sveti običaj 
medju kršćanima, da se pozdravljaju pozdravom sv, katoličke 
Crkve Kristove: Hvaljen Isus! — i odzdravom : Uvijeke Amen! 
Oni katolici, koji se tako pozdravljaju, javno priznaju, da je Isus 
pravi Sin Božji, da je On naš Stvoritelj i naš Gospopin, pa da 
su Mu sva stvorenja i svi ljudi dužni vazda iskazivati hvalu i 
slavu. Oni, koji ne vjeruju u Isusa, koji Ga ne poznaju, t. j. 
koji nisu kršćani, ue služe se tim pozdrvvom a ine mogu hva- 
liti Onoga koga ne poznaju. A i oni kršćani, koji nisu katolici, 
ne pozdravljaju se sa Hvaljen Isus i tim očito pokazuju, da ne 
“pripadaju pravoj Crkvi Isusovoj, kad Njegcva presv. Imena neće 
javno da hvale i slave. Oni pako, koji se tim prekrasnim poz- 
dravom pozdravljaju, javno ispovijedaju, da su katolici i da su 
djeca one jedinospasonosne Crkve Isusove. I tako možemo ši- 
rom cijeloga svijeta poznati katolika po tom svetom pozdravu, 
pozdravu samo prave katoličke Crkve : Hvaljen Isus! Uvijeke 
Amen! S toga nije dobro, da se katolici pozdravljaju sa: 
Dobro jutro, dobar dan, dobra večer, Isto tako ne rade prama 
duhu Crkve Isusove, koji se pozdravljaju: sa Hvaljen Bog! Tim 
se pozdravom mogu služiti svi inovjerci. Jer nije dosta vjero- 
“vati, da ima Bog i da nas je On stvorio, već valja vjerovali, 
da nas je Bog i otkupio po Sinu svome-Isusu Kristu, i da ne- 
ma drugog Imena na svijetu, u kojem bi se mogli spasiti, osim 
g Imena Isusova. A kad jedan drugog pozdravi sa 
i onaj odgovori: Uvijeke Amen! — onda jedan 
drugome vjeruje, da je katolik, «koji se ne stidi svoje vjere u 
Isusa Krista, Sina Boga živoga, niti .se susteže,.. da Ga javno 
hvali i slavi, priznajući Ga onim, što On jest. 

Pa s toga zadržite taj sveti običaj, te se pozdravljajte, 
kako su se pozdravljali imnaši stari tim katoličkim pozdravom 
prave Crkve Isusove. Hyaleći tako presveto Ime Isusovo priba- 
vit ćete sebi velikih milosti, a i druge ćete oduševiti i potak- 
nuti, da se ne stide preslatkog Imena Isusova, nego da Ga hvale 
i zazivaju. Sveta naša Crkva obdarila je taj pozdrav oprostima, 
podijelila je po 50 dana oprosta svaki put i onome, koji nazo- 
ve: Hvaljen Isus - i onome koji odazove: Uvijeke_ Amenl, da 

“pokaže, koliku ona - važnost polaže u to, .da se. njezina djeca 


presveto 
"Hvaljen Isus, 

pozdravljaju tim pozdravom. 

A duboko značenje ima taj sveti pozdrav: Hvaljen Isus! 
Uvijeke Amen! Doziva nam u pamet neizmjerna dobročinstva 
našega božanskog Spasitelja: Njegovu ljubav i milosrđe prama 
nama siromašnim griješnicima, Sjeća nas Njegova života na 
zemlji, puna boli, poniznosti i poslušnosti, Sjeća nas Njegove 
pregorke Muke i smrti na križu. Sjeća nas dakle našega ofku- 
pljenja, koje je Njega, našega predobrog Spasitelja neiskazano 
mnogo stalo, Tako kad jedan nazove: Hvaljen Isus, tim hoće 
da kaže: sjeti se, brate, da je Isus tvoj Spasitelj i da si Mu 
dužan vazda: biti zahvalan za sve patnje i muke, trudove i boli 
što ih je podnio za te! A drugi sa: Uvijeke Amen! odgovara: 
ne zaboravi, brate, da je ,nasša domovina na nebesima“!), gdje 
ćemo uvijek i neprestano slaviti našega propetoga Spasitelja i 
hvalu Mu iskazivati za sva Njegova dobreočinstva. I tako tim 
pozdravom: Hvaljen Isus - Uvijeke Amen! jedan drugoga potiče, 
da presv Ime Isusovo javno ispovijeda, hvali i slavi. 

Tako i jedan i drugi crpi veliku duhovnu korist iz toga 
pozdrava prave Crkve Isusove, koja hoće, da njezina djeca, 
uvijek upiru svoj pogled na božanskcg Spasitelja i krijeposno 
živu. I tako se užiže srce od srca kao svjetlo od svjetla, i rađa 
se u duši čeznuće za Propetim Isusom, kojem sene može oteti 
da bude s njime sjedinjena ovdje vjerom, ufanjem i ljubavi, a 
na drugom svijetu u vječnom blaženstvu Kod toga pozdrava 
duša se naša podiže k nebu, da joj više omili Bog, nego li 
stvorenja, nebo nego li zemlja i zemaljske stvari. Taj eto poz- 
drav pobuđuje u dobrim katolicima puno spasonosnih misli. 

Treba s toga, da se mi katolici svuda pozdravljamo ovim 
lijepim pozdravom prave katoličke i jedinospasonosne Crkve 
Isusove: Hvaljen Isus! Jer tim kazujemo iispovijedamo: Ja sam 
katolik i kao takav zahvaljujem Isusu na njegovom neiskaza- 
nom dobročinstvu; hvalim Ga i slavim za Njegovu ljubav i za 
sve Njegove milosti, što nam je učinio. Priznaj i ti pred svije- 
tom, da si kršćanin katolik i zahvali svome božanskom Spasi- 
telju i slavi Ga odgovarajući: Uvijeke Isus bio hvaljen! 

' I tako to slavno Ime Isus krako je i lako se izgovori, 
ali je neizmjerno sveto i puno najdubljih tajna. To slavno Ime 
sadržaje u sebi sve, što je Bog od vijeka odredio za spas čo- 


vječanstva. U Njemu je sva mudrost Očeva, sva dobrota, sva 

ljepota, sav sjaj i veličanstvo Božje. Izvor je svih dobara, svili 
milosti; zalog je oproštenja naših grijeha, uslišenja naših moli- 
litava, te našeg spasenja. Slavno je to Ime, jer: Nebo i zemlja 
i sva stvorenja na Nebui na zemlji po Njemu su i u Njemu!) 
i radi slave Njegove. Slavno je to Ime i za Spasitelja samoga, 
jer Mu se u to Ime klanjaju i utječu s pouzdanjem; štuju Ga.i 


ljube. Slavno je to Ime, jer je i On sam u to Ime čudesa tvo- 


rio i iednako tvori, te daje, da i ljudi u to Ime čudesa čine. 
Slavno je to Ime i nad svako drugo uzvišeno, jer je kao neka 
naknada za preteško Djelo Otkupljenja dano Gospodinu tako, 
te se sada u to Ime klanja svako koljeno na nebu, na zemlji i 
pod zemljom. Naš Gospodin ima puno drugih imena, kako nam 
to proroci kažu, ali Mu je najdraže to Ime Isus, jer Ga sjeća 
nas i svega, što je iz Jjubavi za nas pretrpio i tako našim Spa- 


siteljem postao. I zato valja da Ga štujemo, da Ga ljubimo, 


slavimo i hvalimo, te da Ga s pouzdanjem zazivamo u svim 
svojim potrebama. Neka se drugi uzdaju u svoju snagu, u Jljud- 
sku pomoć, mi hoćemo da se uzdamo u Ime Gospodnje. u 
preslatko Ime Isusovo! Zazivajmo to presv, Ime pri svakom 
poduzeću, u svakoj pogibelji duše i tijela, i iskusit ćemo Nje- 
govu pomoć. Držimo to presv Ime u najvećem štovanju ; ne 
izgovarajmo Ga nikad za šalu, nikad _u srdžbi. Čuvajmo se 
psovke i kletve. Nosimo to preslatko Ime u pameti, u srcu i u 
ustima, i pobožno Ga zazivajmo. Pozdravljajmo se uvijek onim 
prekrasnim pozdravom naše sv. Crkve: Hvaljen Isus! Uvijeke 
Amen! — da tako zaslužimo, te i nama bude zadnja riječ na 
času smrti, kao što je bila mnogim svecima: to preslatko Ime 
isus. 

A tko istinski štuje i ljubi Gospodina našeg Isusa, tko 
Njegovo presv. Ime zaziva, ne može, a da ne štuje i_ne ljubi 
i Njegove i naše Majke Marije. Nema dobrog kršćanina, koji 
nebi uz presv. Ime Isusovo zazivao i slatko Ime Marijino. Ma- 
rija je najsvetija Majka najsavršenijega Sina. Svijet nije bio 
vrijedan, da neposredno primi Sina Božjega, Marija je bila je- 
dina dostojna, da_Ga primi i po njoj primili smo Ga i mi. 
Nitko nije tako usko združen s Isusom kao Marija; ona _ Ga 
je začela i u svojoj prečistoj utrobi nosila. Ona Ga je rodila, 
hranila i njegovala, I nitko nije tako Isusa ljubio kao Marija. 
Tako i Gospodin Isus više ljubi svoju Majku, nego sva stvo- 

renja, nego sve anđele i svece, ne samo s toga, što Mu je Maj- 
ka, nego još više poradi neiskazanih njezinih krijeposti i savr- 
šenosti naravi, milosti i slave, što ju podigoše nad sve, što je 
na nebu i na zemlji, i što Bog nije. I zato, tko štuje i ljubi I- 
susa, valja da štuje i ljubi i Njegovu Majku više nego sve os- 
talo, i da uz presv, Ime Isusovo zaziva i preslatko Ime Mari- 
jino, Po Mariji imamo pristup k Isusu, Spasitelju našem. Ona 
je naša posrednica, naša zagovornica; po njoj ćemo postići sve 
milosti. S toga uz presv. Ime Isusovo štujmo i zazivajmo i 
preslatko Ime Marijino. 

»A sam Gospodin naš Isus Krist i Bog Otac naš, koji 
nas ljubi i dade utjehu vječnu i nadu dobru u milost, da utje- 
3ši srca vaša i da vas utvrdi u svakom dobrom djelu i riječi.“!) 


Banja Luka, na Svijećnicu dne 2. veljače 1935. 
+ Fra JOZO, biskup. 


(Ovu pastirsku poslanicu neka pročitaju puku vič. gg. žup- 
mici s oltaraili propovjedaonice prve i slijedeće nedjelje korizme) 


iBr. 190. 
OKRUŽNICA 
o nemrsu i postu 


Glede posta i nemrsa vrijede za banjalučku biskupiju u 
cijelosti propisi crkverog Zakonika.?) 

1. Dani samoga nemrsa bez posta jesu svi obični petci 
preko: godine, Na te dane ne smije se jesti meso ni mesna juha 
a dozvoljena su mliječna jela i masna začina. 

2. Dani posta i nemrsa, na koje je zabranjeno meso i mes- 
ma juha, a dopuštena mliječna jela i masne začine:_; 

a) Čista srijeda; 

b) Svi petci i subote u korizmi, a Velika subota do podne; 

€) Sve kvaterne srijede, petci i subote; 

d) Predvečerje — uoči — Duhova, Vel. Gospe, Svih Sve- 
tih, i Božića (badnjak). 

3. Dani posta bez nemrsa jesu: ponedeljak, utorak, srijeda 
i četvrtak u korizmi; i u te je dane dozvoljeno mesom se slu- 

žiti jedanput pri glavnom obroku (osim čistei kvaterne srijede) 

Glavni obrok u dane posta može se uzeti u večer mjesto- 
u podne, 

4. Kad je dozvoljeno u dane posta mrsiti (broj 3), može: 
se na glavnom obroku jesti meso i riba 

5. Na nedjelju i zapovjedane blagdane, osim blagdana u. 
korizmi nema ni posta ni nemrsa. — Padne li nemrs, ili nemrs: 
i post, ili samo post na nedjelju ili zapovjedni blagdan, obveza. 
nemrša ili posta prestaje izuzevši blagdane u korizmi, a nemrs- 
i post predvečerja se ne prenosi. 

6. Zakon posta zabranjuje više od jednog potpunog obro- 
ka (do sitosti) na dan; a dozvoljeno je u jutro i u veče uzeti 
mali obrok. Glede kolikoće i kakvoće jela kod jutarnjeg i ve- 
černjeg obroka vrijede mjesni običaji savjesnih ljudi. 

7. Zakon nemrsa ne veže osobe: 

a) koje nisu navršile 7 godina; 

b) siromahe, koji ne mogu birati hrane, već su primorani: 
uzeti, što im se dade; ' 

c) one koji služe u kućama, gdje u nemrsne dane ne mogu 
dobiti nemrsnh jela i , 

d) bolesnike, kojima je potrebita mrsna hrana, 

8. Zakonom posta nisu vezani: - 

a) osobe, koje još nisu navršile 21 godinu; 

b) osobe, koje su već započele 60 godinu; 

c) bolesnici i osobe, koje moraju obavljati teške tjelesne: 
poslove, 

9, Propisi redovničkih pravila glede posta i nemrsa ostaju 
u kreposti; a isto tako i svi zavjeti ili odpusti glede posta i nemrsa 

10 Vjernici, pojedinci ili obitelji, mogu ako imadu oprav- 
dan razlog, od svoj'h župnika dobiti oprost od postai nemrsa!y 

Ove odredbe glede posta i nemrsa neka vlč. gg. župnici 
prije početka korizme vjernicima s oltara ili [propovjedaonice 


oglase i razjasne. ' 
Banja Luka, na Svijećnicu 2. veljače 1935, 
+ Fr. JOZO, biskup 


Br. 191. 
Vrijeme uskrsne Ispovijedi i Pričesti 
započinje u smislu povlastice, što ju S. C. Concili podijelila 
za Našu biskupiju Reskriptom od 16. siječnja 1931: Prot. N, 
330/31. prvom nedjeljom korizme i traje do svetkovine Presv, 
Trojstva. 
Banja Luka, na Svijećnicu 2, veljače 1935 
. Fr. JOZO, biskup 

